รีวิวสุดท้ายของทริปEurope&swiss19วันค่ะ????
ขอรีวิวร้านหรูหราปิดท้ายสักนิด

เมืองเบิร์นสัญลักษณ์ของเมืองคือหมี มีทั้งฟาร์มหมีกลางแจ้งที่ใครๆมาก็ต้องไปทักทายหมีพวกนี้ สถานที่ท่องเที่ยวอื่นก็มีหอนาฬิกาดาราศาสตร์Zytglogge มีอายุกว่า500ปี, และเมืองนี้ขึ้นชื่อเรื่องน้ำพุมากมีทั้งรูปปั้นอัศวิน, ปีศาจกินเด็ก, หมี โดยน้ำที่พุ่งออกมาเป็นน้ำแร่จากภูเขาหิมะบนเขา บางคนก็เอาขวดน้ำไปรองดื่มได้เลยค่ะ

ร้านอาหารนี้เป็นวันพิเศษของทริปค่ะ เนื่องจากจะฉลองวันเกิดกัน วันนี้เราเลยขอทานร้านหรูหน่อย(แต่จ่ายไม่แพงอย่างที่คิดนะค่ะ)โดยร้านนี้เห็นโฆษณาจากbook guide และwebsiteท่องเที่ยวในเมืองเบิร์น ว่ากันว่าเป็นร้านที่โรเเมนติกมากที่สุดของร้านอาหารในเมืองนี้ ว่ากันขนาดนั้นเลย ^^ และปัจจุบันร้านนี้เป็นร้านแนะนำอันดับ5ของtrip advisorค่ะ

ร้านตั้งอยู่ใกล้กับหอนาฬิกาZytgloggeที่ใครๆก็ต้องมาถ่ายรูป เลี้ยวไปทางขวาเดินไปเรื่อยๆจะเจอ น้ำพุรูปปีศาจกินเด็ก ร้านอยู่ด้านซ้ายมือของน้ำพุ 
สังเกตุร้านยากหน่อยนะค่ะ เพราะร้านอยู่ชั้นล่าง เดินบันไดลงมาจะเห็นความหรูหราของร้านอย่างมาก เหมือนหลุดอยู่ในอดีตเลยค่ะ

เวลาที่ไปเป็นช่วงบ่าย1 ซึ่งทางร้านยังขายชุดอาหารกลางวัน(Tip:ในการทานอาหารกลางวัน ราคาจะถูกกว่าอาคารค่ำนัก โดย business lunchที่นี่ราคาถูกและเร้าใจมาก โดยชุดกลางวันแบ่งเป็นอาหาร3courses appetizer, main , dessert ราคา 32 CHF. 
เราเลยเลือกทานทั้งชุดอาหารกลางวันและสั่งอาหารเพิ่ม 
อาหารแบ่งตามนี้ค่ะ---
•Appitizerทางร้านให้เลือก สลัด, ซุป หรือ Antipasti buffet 
ด้วยความที่ร้านนี้Antipasti มีให้เลือกเยอะมากๆๆและน่าทาน(หลังจากไปด้อมๆมองๆ????)  เราสามารถเลือกอาหารอะไรก็ได้ในcounterนี้ไม่อั้น (แต่ได้แค่ครั้งเดียว) โดยAntipastiนี้ หมายถึงเมนูเรียกน้ำย่อย โดยอาหารที่น่าทานที่นี่มีตั้งแต่ parma ham, tuna , salami ,ปลาหมึก , Mozzarella cheese, Burata cheese, มะกอก,หัวartichoke , มะเขือเทศ และอื่นๆๆอีกมากมาย เรียกว่าน่าทานไปหมด ชี้ไปชี้มาเต็มจาน ทานแค่จานนี้เราก็อิ่มแปล้กันแล้ว

•ส่วนmain course เป็นอกไก่ย่าง เสริฟ์คู่มันฝรั่งและถั่วลันเตา - จานนี้รสชาติพอใช้ อาจเพราะไม่ชอบเนื้อส่วนอกเท่าไร แต่หนังกรอบดีและซอสที่ราดมาก็อร่อย

•ของหวาน- hazelnut mascarpone moose
อร่อยค่ะ ขนมหวานเบาๆปิดท้าย 

ส่วนอาหารที่สั่งเพิ่มเติมค่ะ
-Risotto salmon 26CHF.
Risotto ที่นี่รสจืดค่ะ แต่ข้าวสุกกำลังดี ชอบสุดคือปลาแซลมอนที่ปรุงรสมาได้เข้มข้น เค็มๆมันๆ อร่อยค่ะ 

โดยรวมถือว่าร้านนี้อาหารอร่อยใช้ได้ค่ะ แต่ราคาค่อนข้างสูง แต่ถ้ามาทานเป็นbusiness lunchแบบวันนี้ที่ทาน แสนคุ้มค่าค่ะ 
ข้อเสีย- คืออาหารfix menuไว้แล้ว สลับเปลี่ยนไม่ได้ 
บริการ- ดีงาม แต่ก็ต้องtipตามระเบียบ อาจต้องจ่ายtipเพิ่มอย่างน้อย15%ทีเดียว
บรรยากาศ- สวยงามค่ะ